| **Alma Adamkienė** |
| --- |
| Pirmoji Lietuvos ponia |
|  |
| Alma Adamkienė Vilniuje 2007 m. |
| Gimė | 1927 m. vasario 10 d.Šiauliai |
| Mirė | 2023 m. gegužės 21 d. (96 metai)Vilnius |
| Palaidotas (-a) | Petrašiūnų kapinėse |
| Gyven. vieta | Vilnius |
| Tautybė | Lietuvė |
| Pilietybė |  Lietuva |
| Tėvai | Ona Soblytė-Nutautienė ir Stasys Nutautas |
| Sutuoktinis (-ė) | Valdas Adamkus |
| Pirmoji Lietuvos ponia |
|  |
| Veikla | lietuvių filantropė, visuomenės veikėja, LR Prezidento Valdo Adamkaus žmona |
|  |
|  **Vikiteka** | Alma Adamkienė |

**Alma Adamkienė** (1927 m. vasario 10 d. Šiauliuose – 2023 m. gegužės 21 d. Vilniuje) – lietuvių filantropė, visuomenės veikėja, LR Prezidento Valdo Adamkaus žmona, buvusi pirmoji šalies dama.

Alma Adamkienė su Laura Buš, 2007 m.
Knygos viršelis, 2007

Biografija
----------

A. Adamkienės tėvas Stasys Nutautas (1899–1977) buvo prekybininkas. Motina Ona Soblytė-Nutautienė (1904–2006) talkino vyrui versle.

Augo Telšiuose.

Tarybinei kariuomenei 1944 m. veržiantis į Lietuvą, Nutautų šeima sunkvežimiu išvyko į Šventają, kur apsigyveno pas žvejį. Nuo kurios juos laivu išplaukė link Švedijos, bet nepasiekus kranto - laivą sulaikė vokiečių kariai ir išplukdino į Rygą, kur juos dviems savaitėms pasodino į Rygos kalėjimą. Iš ten juos nuplukdino prekybiniu laivu į Gdanską, o tada – į traukinius ir į Vokietiją pabėgėlių stovyklą. Alma Adamkienė Vokietijoje baigė Eichšteto lietuvių gimnaziją. Ten susipažino su Valdu Adamkumi, kur jis mokėsi lietuvių kalbos. Vėliau studijavo Erlangeno universiteto Filologijos fakultete, Bavarijoje. 1949 m. A. Adamkienės šeima persikėlė į Jungtines Amerikos Valstijas, kur jos šeima turėjo giminių Ilinojuje, o pati gyveno Rokforde.

Atvykusi į Jungtines Amerikos Valstijas, Alma Adamkienė dirbo plieno gamyklos laboratorijoje laborante, vėliau draudimo kompanijoje. 1951 m. ištekėjo už Valdo Adamkaus. Nuo 1962 m. net dvidešimt penkerius metus ji vadovavo iš JAV lietuvių bendruomenės aktyvisto Juozo Bačiūno įsigytai Tabor Farmos vasarvietei, kuri tapo svarbiu lietuvybės centru. Čia daug metų vykdavo liberaliosios pakraipos lietuvių išeivių organizacijos „Santara-Šviesa" suvažiavimai.

Dar 1997 m. rudenį vykstant Prezidento rinkimų kampanijai, Alma Adamkienė nusprendė, kad ir kaip baigtųsi rinkimai, ji Lietuvoje pradės labdaringą veiklą. 1999 m. buvo įkurtas Almos Adamkienės labdaros ir paramos fondas, kurio paskirtis – padėti vaikams. Per penkiolika savo veiklos metų suteikė paramą 45 provincijos mokykloms, vaikų ligoninėms, globos namams ir vykdė įvairius labdaros projektus.

2023 m. gegužės 21 d. eidama 97-uosius metus mirė Vilniuje.

Palaidota Kauno Petrašiūnų kapinėse.

Apdovanojimai
-------------

* 2014 m. liepos 6 d. Alytaus rajono garbės pilietė

Literatūra
----------

* *Alma* (sud. Inga Liutkevičienė), Tyto alba, 2007. ISBN 9986-16-532-3

Išnašos
-------

1. 1 2 3 4 5 6
2. 1 2
3. ↑
4. ↑  Mirė buvusi pirmoji šalies ponia Alma Adamkienė. LRT. 2023-05-21. Nuoroda tikrinta 2023-05-21.
5. ↑  Paaiškėjo atsisveikinimo su A. Adamkiene detalės: koks laidotuvių statusas, kas aukos mišias ir išlydės į paskutinę kelionę. lrytas.lt. 2023-05-22. Nuoroda tikrinta 2023-05-23.

Nuorodos
--------

* Almos Adamkienės vardo labdaros ir paramos fondo tinklalapis Archyvuota kopija 2006-06-18 iš Wayback Machine projekto. (lietuvių, anglų ir prancūzų k.)